איליין פנג גו

איליין פנג גו (באנגלית: Eileen Feng Gu; נולדה ב-3 בספטמבר 2003), הידועה גם בשמה הסיני גו איילינג (בסינית: 谷爱凌), היא גולשת סקי בסגנון חופשי שגדלה בארצות הברית ומייצגת את סין. היא מתחרה עבור סין בתחרויות האף-פייפ (Halfpipe), סלופסטייל (Slopestyle) וביג אייר (Big air) מאז 2019. גו היא גולשת הסקי החופשי המעוטרת ביותר בתולדות משחקי החורף האולימפיים.

בגיל 18, הפכה גו לאלופה האולימפית הצעירה ביותר בסקי חופשי, לאחר שזכתה במדליות זהב בביג אייר ובהאף-פייפ, ובמדליית כסף בסלופסטייל באולימפיאדת בייג'ינג (2022). היא גולשת הסקי החופשי הראשונה שזכתה בשלוש מדליות באולימפיאדת חורף אחת. החלטתה להתחרות עבור סין במקום ארצות הברית עוררה מחלוקת ומשכה תשומת לב בינלאומית.

מגזין "טיים" בחר בגו כאחת מ-100 האנשים המשפיעים ביותר בעולם בקטגוריית "חלוצים" ברשימה השנתית שלו לשנת 2022, ולאחר מכן היא הופיעה בשער המגזין. בשנת 2025 היא דורגה כספורטאית הרביעית המרוויחה ביותר בעולם.

 קישורים חיצוניים 

הערות שוליים

קטגוריה:ספורטאיות סיניות
קטגוריה:אלופות אולימפיות מסין
קטגוריה:אלופות אולימפיות: גלישת סקי
קטגוריה:זוכות מדליית כסף אולימפית מסין
קטגוריה:משתתפי אולימפיאדת מילאנו – קורטינה (2026)
קטגוריה:משתתפי אולימפיאדת בייג'ינג (2022)